CELEX: 62018TN0548
Language: hr
Date: 2018-09-18 00:00:00
Title: Predmet T-548/18: Tužba podnesena 18. rujna 2018. – Helbert protiv EUIPO-a

26.11.2018   
            
            
               HR
            
            
               Službeni list Europske unije
            
            
               C 427/85
            
         
      Tužba podnesena 18. rujna 2018. – Helbert protiv EUIPO-a
      (Predmet T-548/18)
      (2018/C 427/112)
      Jezik postupka: engleski
      
         Stranke
      
      
         Tužitelj: Lars Helbert (Alicante, Španjolska) (zastupnik: H. Tettenborn, Rechtsanwalt)
      
         Tuženik: Ured Europske unije za intelektualno vlasništvo (EUIPO)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku odbora za odabir na otvorenom natječaju EUIPO/AD/01/17 (1) od 1. prosinca 2017. i od 7. ožujka 2018. kojom se tužitelja ne uvrštava u konačnu bazu podataka uspješnih kandidata nakon što je EUIPO 8. lipnja 2018. odbio tužiteljevu žalbu prema članku 90. stavku 2. Pravilnika o osoblju;
               
            
                  —
               
               
                  naloži EUIPO-u da tužitelju plati pravičnu naknadu, prema diskrecijskoj ocjeni Suda, za neimovinsku štetu koju je pretrpio tužitelj kao rezultat odluke odbora za odabir;
               
            
                  —
               
               
                  naloži EUIPO-u snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na tvrdnji da su postojale nepravilnosti u sastavu i dosljednosti odbora za odabir, što je izravno utjecalo na neusklađenost prilikom ocjene i povredu načela jednakih mogućnosti, jednakog postupanja i objektivnosti pri ocjeni, protivno člancima 3.1 i 2.4 Općih pravila primjenjivih na otvorene natječaje.
               
            
                  2.
               
               
                  Drugi tužbeni razlog temelji se na tvrdnji da odbor za odabir nije proveo komparativno ocjenjivanje kandidata protivno obvezi poštovanja načela jednakog postupanja, jednakih mogućnosti i objektivnosti pri ocijeni prema članku 2.4 Općih pravila primjenjivih na otvorene natječaje.
               
            
                  3.
               
               
                  Treći tužbeni razlog temelji se na tvrdnji o postojanju očitih pogrešaka u ocjeni prilikom ocjene tužiteljevih rezultata u „posebnom intervju na temelju kompetencija”.
               
            
                  4.
               
               
                  Četvrti tužbeni razlog temelji se na tvrdnji da je odbor za odabir povrijedio obavijest o natječaju EUIPO/AD/01/17, kao i načela jednakog postupanja, jednakih mogućnosti i objektivnosti pri ocjeni.
               
            
         (1)  SL. 2017 C 9 A, str. 1.